**Француз бәйете. Эссе.**

Рәсәйҙе француздарҙан һаҡлау, дошманды илдән ҡыуыу һәм сит ил походтары 1812-1814 йыл ваҡиғалары легенда - риүәйәттәрҙә һаҡланып,беҙҙең көнгәсә еткән.Улар араһында “Ҡаһым түрә” “Абдрахман Аҡьегет(уғлы)”, “Йәнһары батыр”, “Йәнтүрә хикәйәһе”, “Француз бәйете”.

1813 -1814 йй. сит ил походтары Башҡорттарҙың 1 -се, 2 -се, 5 -се, 8 -се, 9 -сы, 12 -се, 13 -сө, 14 -се, 15- се полктары дошманды эҙәрләй-эҙәрләй Парижға барып ингән. Был полктарҙың бөтә яугирҙары ла “ 1814 йылдың 14 мартында Парижды алған өсөн” көмөш миҙалы менән, ә 1812 йылғы Ватан һуғышында ҡатнашыусыларҙың һәммәһе лә “ 1812 йылғы һуғыш иҫтәлегенә” көмөш миҙалы менән бүләкләнәләр. 1812 -1814 йй. сит ил походтары Француздарҙан “төньяҡ амурҙары” ҡушаматы алып, немец шағиры Гетела ҡунаҡта булып, Шварц ҡалаһы ҡорамында иҫтәлеккә уҡ ҡалдырып, башҡорт яугирҙары еңеү менән тыуған яҡтарына ҡайталар. Был легендаларҙа,бәйеттәрҙә башҡорт халыҡ йырында батырыбыҙҙың ҡыйыу, үткер икәнлеге күрһәтелә. Уның тоғро дуҫы — аты ла, моңло ҡурайы ла тасуирлана бында.

“...Ыласын ирҙәр хас дошмандарҙы онотмаҫтар, Һепереп түкмәй изге ерҙән вә ҡайтмаҫтар, Ҡәлғәләрен вата-емерә өңөнә етеп, Француздарҙы пәймәнлеккә 5 сәбәп иттек…”

Башҡорт халҡы ҡайҙа йөрөһә лә, үҙен батыр һуғышсы итеп күрһәткән, аяуһыҙ һуғышҡан.

Сит ил ғалимдарының һүҙҙәренә лә ҡолаҡ һалайыҡ. Мәҫәлән: немец тарихсыһы Штеффен Позер: «Башҡорттар ауыр артиллерия полҡында һуғышмаған. Уларҙың һыбай йөрөүө, һуғыш ҡоралдары разведка өсөн уңайлы булған, шуға ла башҡорттар алғы һыҙыҡта булған һәм уларҙың көсө дошман позицияһын билдәләү маҡсатында файҙаланылған», - ти.

Халҡыбыҙ үҙ тарихы, ата- бабаларҙың ҡанлы көрәше, данлы үткәне, легендалар, шәхестәре менән ҡыҙыҡһына, өйрәнә һәм башҡаларға еткерә. Был ваҡиға айҡанлы яҙылған әҫәрҙәрҙә, легендаларҙа, документаль фильмдарҙа тарихи дөрөҫлөк, ысынбарлыҡ мөһим роль уйнай. Бөгөнгө ысынбарлыҡҡа беҙ үҙебеҙсә баһа бирһәк, киләсәк быуын уға үҙ күҙлегенән ҡараясаҡ.

 «Бейеклек юҡ тыуған тауҙарымда,

Бөйөклөк бар кескәй халҡымда», -  тип яҙған Рәми Ғарипов.

Эйе, ил азатлығы өсөн көрәшкән ата – бабаларыбыҙҙың героик образы – ул бөйөклөк өлгөһө”...